191 รวบ เยาวชน 8 คน ตั้งแก๊งค้ายา ส่งทางไปรษณีย์ เฟซบุ๊ก คาคอนโด
ตร.191 บุกรวบ กลุ่มเยาวชน 8 คน คาคอนโด ย่านเอกมัย ตั้งตัวเป็นแก๊งลักลอบค้ายาเสพติดแพ็กส่งทางไปรษณีย์ และโซเชียล พร้อมของกลาง กัญชาอัดแท่ง 4 กก. ยาบ้า 170 เม็ด ยาไอซ์ 2 กรัม และอาวุธปืน ,เมื่อเวลา 22.00 น. วันที่ 20 มี.ค. พล.ต.ต.ภาณุมาศ บุญญลักษม์ ผบก.สปพ. พร้อมด้วย พ.ต.อ.สำราญ นวลมา รอง ผบก.สปพ. พ.ต.อ.สมบูรณ์ เทียนขาว ผกก.สายตรวจ 191 และเจ้าหน้าที่ตำรวจบก.สปพ. ได้ร่วมกันจับกุมแก๊งค้ายาเสพติดผ่านทางไปรษณีย์ สามารถจับกุมผู้ต้องหาเป็นเยาวชนอายุ 15-17 ปี จำนวน 8 คน แบ่งเป็น ชาย 7 คน และหญิง 1 คน พร้อมของกลางกัญชาอัดแท่ง 4 กิโลกรัม ยาบ้า 170 เม็ด ยาไอซ์ 2 กรัม อาวุธปืนไทยประดิษฐ์จำนวน 1 กระบอก พร้อมกระสุนปืนขนาด .38 จำนวนหนึ่ง และกล่องพัสดุไปรษณีย์จำนวนมาก โดยจับกุมได้ที่คอนโดหรูแห่งหนึ่ง ย่านเอกมัย แขวงคลองตันเหนือ เขตวัฒนา กรุงเทพฯ,พ.ต.อ.สมบูรณ์ กล่าวว่าการจับกุมครั้งนี้สืบเนื่องจากได้กำชับให้เจ้าหน้าที่ตำรวจสายตรวจ ออกตรวจตราและสอดส่องกลุ่มวัยรุ่นในช่วงปิดเทอม เนื่องจากเกรงว่าจะไปมั่วสุมกระทำความผิดลักษณะต่างๆ จนกระทั่งได้รับแจ้งจากพลเมืองดีว่า พบกลุ่มวัยรุ่นลักลอบส่งยาเสพติดผ่านทางไปรษณีย์ จึงได้สั่งกำลังเฝ้าติดตาม ต่อมาทราบว่าภายในคอนโดดังกล่าว มีการมั่วสุมและซุกซ่อนยาเสพติด จึงนำกำลังเข้าตรวจสอบที่ห้องพักเลขที่ 128/5 ชั้นที่ 3 พบผู้ต้องหาเป็นเยาวชนทั้งหมดจำนวน 8 คน กำลังนั่งแพ็กยาเสพติดใส่กล่องบรรจุไปรษณีย์ ซึ่งจากการตรวจค้นพบยาเสพติดประเภท กัญชา ยาบ้า และยาไอซ์ จำนวนมาก จึงได้ยึดของกลางพร้อมควบคุมตัวทั้งหมดมาสอบสวน,จากการสอบสวนนายเอ (นามสมมติ) ผู้ต้องหาให้การรับสารภาพว่า ได้มาเช่าห้องพักดังกล่าวในราคา 15,000 บาท เมื่อปิดเทอมจึงได้ชวนเพื่อนมาช่วยกันแพ็กยาเสพติดใส่กล่องพัสดุ เพื่อส่งให้กับลูกค้าที่สั่งซื้อมาจากทางเฟซบุ๊ก โดยจะส่งขายผ่านทางไปรษณีย์ ซึ่งทำมาแล้วหลายครั้งจนมาถูกจับกุม,เบื้องต้นได้แจ้งข้อหาว่า ร่วมกันครอบครองยาเสพติดประเภท 1 (ยาบ้าและยาไอซ์) เพื่อจำหน่ายโดยไม่ได้รับอนุญาต, ร่วมกันครอบครองยาเสพติดประเภท 5 (กัญชา) เพื่อจำหน่ายโดยไม่ได้รับอนุญาต และมีอาวุธปืนและเครื่องกระสุนปืนไว้ในครอบครองโดยไม่ได้รับอนุญาต นำส่งพนักงานสอบสวนสน.คลองตันเพื่อดำเนินคดีตามกฎหมาย ซึ่งหลังจากนี้เจ้าหน้าที่จะทำการสืบสวนว่าผู้ต้องหานำยาเสพติดมาจากใคร เพื่อทำการขยายผลการจับกุมผู้ร่วมขบวนการต่อไป
ตร.191 บุกรวบ กลุ่มเยาวชน 8 คน คาคอนโด ย่านเอกมัย ตั้งตัวเป็นแก๊งลักลอบค้ายาเสพติดแพ็กส่งทางไปรษณีย์ พร้อมของกลาง กัญชาอัดแท่ง 4 กก. ยาบ้า 170 เม็ด ยาไอซ์ 2 กรัม และอาวุธปืน 
แก๊งเยาวชน,ค้ายาเสพติด,คาคอนโด,ลักลอบค้ายา,เอกมัย,ข่าวทั่วไป